CELEX: 52000PC0681
Language: fi
Date: 2000-10-26
Title: Ehdotus neuvoston asetus asetuksen (EY) N:o 104/2000 liitteissä I ja II lueteltujen kalastustuotteiden ohjehinnoista ja liitteessä III mainittujen kalastustuotteiden yhteisön tuottajahinnasta kalastusvuodeksi 2001

Avis juridique important

|

52000PC0681

Ehdotus neuvoston asetus asetuksen (EY) N:o 104/2000 liitteissä I ja II lueteltujen kalastustuotteiden ohjehinnoista ja liitteessä III mainittujen kalastustuotteiden yhteisön tuottajahinnasta kalastusvuodeksi 2001  /* KOM/2000/0681 lopull. */  

Ehdotus NEUVOSTON ASETUS asetuksen (EY) N:o 104/2000 liitteissä I ja II lueteltujen kalastustuotteiden ohjehinnoista ja liitteessä III mainittujen kalastustuotteiden yhteisön tuottajahinnasta kalastusvuodeksi 2001(komission esittämä)PERUSTELUTKalastus- ja vesiviljelytuotealan yhteisestä markkinajärjestelystä annetun asetuksen (EY) N:o 104/2000 18 artiklassa säädetään, että jokaiselle liitteessä I mainitulle tuotteelle ja jokaiselle liitteessä II mainitulle tuotteelle tai tuoteryhmälle vahvistetaan ohjehinta niiden hintojen keskiarvon perusteella, jotka on tukkumarkkinoilla tai satamissa todettu merkittävälle osalle yhteisön tuotannosta sitä kalastusvuotta, jolle hinta vahvistetaan, välittömästi edeltävän kolmen kalastusvuoden aikana.Huomioon otetaan lisäksi tuotannon ja kysynnän kehitysnäkymät. Muita huomioon otettavia perusteita ovat markkinahintojen vakauttaminen, tuottajien tulojen tukeminen ja kuluttajien edut.Vähärasvaisten kalojen keskimääräiset hinnat nousivat kaudella 1998-2000 kauteen 1997-1999 verrattuna 6-20 prosenttia, lukuun ottamatta kummeliturskaa, punasimppua ja punakampelaa (-1 %), hietakampelaa (-8 %) ja kampelaa (-11 %). Vuoden 2000 kuuden ensimmäisen kuukauden aikana vähärasvaisten kalojen hintataso oli korkeampi kuin vuoden 1999 alkupuoliskolla, edellä mainittuja lajeja lukuun ottamatta. Komissio ehdottaa tämän suotuisan markkinatilanteen perusteella, että ohjehintaa nostettaisiin 1-2 prosenttia useimpien vähärasvaisten kalojen osalta, lukuun ottamatta punakampelaa, hietakampelaa ja kampelaa, joiden osalta suositellaan ohjehinnan hienoista alentamista. Punahaiden, punasimppujen ja seitien ohjehinta ehdotetaan pidettäväksi ennallaan.Pelagisten lajien keskihinnat vaihtelivat kaudella 1998-2000 kauteen 1997-1999 verrattuna -11 prosentista +20 prosenttiin: sardiinien ja japaninmakrillien hinta nousi, kun taas sillien, makrillien, sardellien ja valkotonnikalan tilanne huononi mutta vähemmässä määrin lyhyellä aikavälillä. Komissio ehdottaa tämän vuoksi, että näiden lajien ohjehintaa alennetaan sardiineja lukuun ottamatta (ei ehdotettua muutosta).Muiden liitteessä I lueteltujen lajien osalta komissio ehdottaa isotaskurapujen, kokonaisten keisarihummerien ja pohjankatkarapujen ohjehinnan nostamista, hietakatkarapujen ohjehinnan pitämistä ennallaan ja keisarihummerien, joilta on poistettu pää, sekä seepioiden ohjehinnan alentamista.Liitteessä II tarkoitettujen jäädytettyjen tuotteiden hinnat ovat lyhyellä ja keskipitkällä aikavälillä laskeneet, mikä johtuu hintojen kehityksestä kansainvälisillä markkinoilla. Komissio ehdottaa näin ollen, että kalastusvuoden 2001 ohjehintoja alennetaan viidellä prosentilla kalmarien (Illex) osalta ja yhdellä prosentilla seepioiden, meritursaiden ja fileinä myytävän kummeliturskan osalta.Euroopanlentokalmarien, grönlanninpallasten, kokonaisten kummeliturskien ja hammasahventen ohjehintoja ehdotetaan pidettäväksi ennallaan.Toisaalta olisi säädettävä kalmarien (Loligo patagonica) ja katkarapujen (Parapenaeus- ja muut Penaeidae-katkaravut) ohjehinnan nostamisesta ottaen huomioon hintojen nousu pitkällä aikavälillä.Koska asetuksen (EY) N:o 104/2000 liitteeseen II on lisätty uusi laji, miekkakalalle olisi vahvistettava uusi ohjehinta.Lisäksi neuvoston asetuksen (EY) N:o 104/2000 26 artiklassa säädetään säilyketeollisuuteen tarkoitetun tonnikalan osalta, että yhteisön tuottajahinta vahvistetaan tarkoin määritellyt kaupalliset ominaisuudet täyttävän tuotteen osalta niiden hintojen keskiarvon perusteella, jotka on todettu tukkumarkkinoilla tai satamissa merkittävälle osalle yhteisön tuotannosta sitä kalastusvuotta, jolle hinta vahvistetaan, välittömästi edeltävän kolmen kalastusvuoden aikana.Yhteisön keskimääräinen hinta laski merkittävästi vuoden 1998 ja vuoden 2000 kuuden ensimmäisen kuukauden välillä.Koska yhteisön tuottajahinta oli samalla ajanjaksolla lähellä markkinoiden keskihintaa, komissio ehdottaa, että yhteisön tuottajahintaa alennetaan viisi prosenttia kalastusvuonna 2001.Ehdotus NEUVOSTON ASETUS asetuksen (EY) N:o 104/2000 liitteissä I ja II lueteltujen kalastustuotteiden ohjehinnoista ja liitteessä III mainittujen kalastustuotteiden yhteisön tuottajahinnasta kalastusvuodeksi 2001EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000  [1] ja erityisesti sen 18 artiklan 3 kohdan ja 26 artiklan 3 kohdan,[1]   EYVL L 17, 21.1.2000, s. 22.ottaa huomioon komission ehdotuksen,sekä katsoo seuraavaa:(1) Asetuksen (EY) N:o 104/2000 18 artiklan 1 kohdassa säädetään, että jokaiselle mainitun asetuksen liitteissä I ja II luetelluista tuotteista tai tuoteryhmistä vahvistetaan ohjehinta kunkin kalastusvuoden osalta.(2) Kyseisten tuotteiden hinnoista ja saman asetuksen 18 artiklan 2 kohdassa mainituista perusteista tällä hetkellä saatavilla olevien tietojen perusteella näitä hintoja olisi nostettava, ne olisi pidettävä ennallaan tai niitä olisi laskettava kalalajeittain kalastusvuodeksi 2001.(3) Asetuksen (EY) N:o 104/2000 26 artiklan 1 kohdassa säädetään, että yhteisön tuottajahinta vahvistetaan jokaiselle kyseisen asetuksen liitteessä III mainituista tuotteista.(4) Komission asetuksessa (ETY) N:o 3510/82  [2] vahvistetaan eri tonnikalalajeihin sovellettavat mukautuskertoimet. Tästä syystä yhteisön tuottajahintaa ei ole tarpeen vahvistaa kaikille asetuksen (EY) N:o 104/2000 liitteessä III luetelluille tonnikalalajeille, vaan ainoastaan keltaevätonnikalalle (Thunnus albacores).[2]  EYVL L 368, 28.12.1982, s. 27. Asetus sellaisena kuin se on viimeksi muutettuna asetuksella (ETY) N:o 3899/92 (EYVL L 392, 31.12.1992, s. 24).(5) Asetuksen (EY) N:o 104/2000 18 artiklan 2 kohdan ensimmäisessä ja toisessa luetelmakohdassa sekä 26 artiklan 1 kohdassa määriteltyjen perusteiden mukaisesti tätä hintaa olisi laskettava kalastusvuonna 2001,ON ANTANUT TÄMÄN ASETUKSEN:1 artiklaOhjehinnat asetuksen (EY) N:o 104/2000 liitteissä I ja II lueteltujen tuotteiden sekä niihin viittaavien laatuluokkien osalta 1 päivästä tammikuuta 31 päivään joulukuuta 2001 kestäväksi kalastusvuodeksi vahvistetaan tämän asetuksen liitteessä esitetyllä tavalla.2 artiklaYhteisön tuottajahinta keltaevätonnikalalle (Thunnus albacores) vahvistetaan 1 päivästä tammikuuta 31 päivään joulukuuta 2001 kestävän kalastusvuoden osalta seuraavasti:(euroa/tonni)&gt;TAULUKON PAIKKA&gt;3 artiklaTämä asetus tulee voimaan 1 päivänä tammikuuta 2001.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE&gt;TAULUKON PAIKKA&gt;&gt;TAULUKON PAIKKA&gt;